วรศิษฎ์ เลียงประสิทธิ์

วรศิษฎ์ เลียงประสิทธิ์  (เกิด 10 กุมภาพันธ์ พ.ศ. 2532)  เป็นนักการเมืองชาวไทย ปัจจุบันดำรงตำแหน่งเป็นกรรมการบริหารพรรคภูมิใจไทย และสมาชิกสภาผู้แทนราษฎรจังหวัดสตูล

 ประวัติ 
วรศิษฎ์ เกิดเมื่อวันที่ 10 กุมภาพันธ์ พ.ศ. 2532 เป็นบุตรนายสมเกียรติ เลียงประสิทธิ์ และนางวันทนีย์ แซ่เล้า ด้านครอบครัวสมรสกับนางสาวขวัญชนก ไพรพนาพงศ์ มีบุตร 1 คน

สำเร็จการศึกษาระดับปริญญาตรี บัญชีบัณฑิต สาขาวิชาการบัญชี จากมหาวิทยาลัยสงขลานครินทร์ และวิทยาศาสตรมหาบัณฑิต ด้าน International Business Management จาก Bournemouth University นายวรศิษฎ์ เลียงประสิทธิ์

 การทำงาน 
 ธุรกิจ 
วรศิษฎ์ ทำอาชีพธุรกิจส่วนตัว โดยดำรงตำแหน่งผู้จัดการ ในห้างหุ้นส่วนจำกัดเกียรติเจริญชัยการประมง ซึ่งเป็นกิจการของครอบครัว

 การเมือง 
วรศิษฎ์ ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคภูมิใจไทย โดยสามารถเอาชนะนายฮอชาลี ม่าเหร็ม จากพรรคประชาธิปัตย์ ไปได้

 สมาชิกสภาผู้แทนราษฎร 
วรศิษฎ์ เลียงประสิทธิ์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดสตูล สังกัดพรรคภูมิใจไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดสตูล สังกัดพรรคภูมิใจไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 จังหวัดสตูล สังกัดพรรคภูมิใจไทย

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๔, ๒๒ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๔, เล่ม ๑๓๙ ตอนพิเศษ ๑ ช หน้า ๓, ๑๔ กุมภาพันธ์ ๒๕๖๕

 อ้างอิง 

หมวดหมู่:ชาวไทยเชื้อสายจีน
หมวดหมู่:นักธุรกิจชาวไทย
หมวดหมู่:นักการเมืองจากจังหวัดสตูล
หมวดหมู่:สมาชิกสภาผู้แทนราษฎรจังหวัดสตูล
หมวดหมู่:นักการเมืองพรรคภูมิใจไทย
หมวดหมู่:บุคคลจากคณะวิทยาการจัดการ มหาวิทยาลัยสงขลานครินทร์
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ท.ช.